गेललाई जवाफ
वेस्ट इन्डिजका पूर्वब्याट्सम्यान तथा जमैका तलवाहका सहायक प्रशिक्षक रामनरेश सरवनले आफूविरुद्ध क्रिस गेलले लगाएको आरोपलाई खण्डन गरेका छन् । गेलले क्यारेबियन प्रिमियर लिगको फ्रेन्चाइज टिम जमैका तलवाहबाट आफूलाई हटाउन सरवनले सबैभन्दा बढी भूमिका खेलेको बताएका थिए ।
किंग्सटन — वेस्ट इन्डिजका पूर्वब्याट्सम्यान तथा जमैका तलवाहका सहायक प्रशिक्षक रामनरेश सरवनले आफूविरुद्ध क्रिस गेलले लगाएको आरोपलाई खण्डन गरेका छन् । गेलले क्यारेबियन प्रिमियर लिगको फ्रेन्चाइज टिम जमैका तलवाहबाट आफूलाई हटाउन सरवनले सबैभन्दा बढी भूमिका खेलेको बताएका थिए ।सरवनले बिहीबार आफ्नो फेसबुक पेजमा लेखेका छन्, ‘सन् २०२० को सिजनका लागि जमैका तलवाहको टिमबाट क्रिस गेललाई निकाल्नुमा मेरो कुनै भूमिका छैन । त्यस निर्णयमा मेरो कुनै पनि प्रकारको संलग्नता थिएन ।’ यसअघि जमैका तलवाहले पनि मिडियालाई गेल बाहिरिनुमा सरवनको भूमिका नभएको बताएको थियो ।टिमका अनुसार यो निर्णय पूर्णतः सामूहिक रहेको र यस पछाडि टिमको भलाइ, व्यावसायिक र खेलका कारण निहित रहेको थियो । गेलले अबको प्रतियोगिताको संस्करणका लागि सेन्ट लुइससँग अनुबन्ध गरेका छन् । गेलले सोमबार मात्रै युट्युब भिडियोमा श्रवणकै कारण आफूलाई निकालिएको अरोप लगाउँदै उनलाई सर्पको संज्ञा दिँदै कोभिड–१९ भन्दा पनि डरलाग्दो भाइरस रहेको आरोप लगाएका थिए ।श्रवणले गेलको आरोप लगाउने कामलाई दुर्भाग्यपूर्ण भन्दै सबै घटनाक्रम अनावश्यक रहेको पनि दाबी गरे । उनले भनेका छन्, ‘त्यो भिडियोमा गेलले गलत आरोप लगाएका छन् । मलाई लाग्छ, यसको जवाफ दिन आवश्यक छैन । म यो उत्तर किनमात्र दिइरहेको छु भने सबैले बुझ्नुपर्छ, वास्तविक अवस्था के हो भनेर ।’